Porchow

Porchow ( Burkau) je wjes a gmejna w Hornjej Łužicy. W njej wužórlitej so Klóšterska woda (mjez Porchowom a Wotrowom tež Porchowska woda mjenowana) a Satkula (blisko Małeho Wosyka).

Gmejnski dźěl Nowy Dwór słuša oficielnje do serbskeho sydlenskeho ruma.

 Stawizny 
Prěnje historiske naspomnjenje jako Purcowe je z lěta 1312. 1414 mjenuje so Porchow jako sydło ryćerja. W lěće 1600 kaž tež 1777 wukonješe tudyše ryćerkubło ležownostne knjejstwo nad dźělom wsy, mjeztym zo podsteješe tamny dźěl klóštrej Marijina hwězda. Porchow měješe hižo do reformacije swójsku wosadnu cyrkej.

W tehdy hišće dwurěčnym Porchowje bydlachu w 17. lětstotku prjedownicy němskeho filozofa Friedricha Nietzscheho.Marko Malink: Słowjanski pochad Friedricha W. Nietzscheho. W Rozhledźe čo. 2/2008.

Dźensniša Porchowska wulkogmejna nasta při gmejnskej reformje 1994 z dotalnych gmejnow Porchow, Mały Wosyk a Horni Wujězd.

 Wobydlerstwo 
W lěće 1925 běchu nimale wšitcy Porchowčenjo ewangelscy. Po ludličenju lěta 2011 bě 51,6 % gmejnskich wobydlerjow ewangelskeje a 4,6 % katolskeje konfesije, při čimž bydla tući hłownje we wsach na sewjeru gmejny.Wuslědki censusa 2011 za Porchowsku gmejnu: Nabožina

 Wjesne dźěle 
Do Porchowskeje gmejny słušeja slědowace wsy:

 Politika 
Gmejna słuša k sakskemu wólbnemu wokrjesej 52 (Budyšin 1) a k zwjazkowemu wólbnemu wokrjesej 156 (Budyšin I).

 Wjesnjanosta 
Porchowski wjesnjanosta je wot lěta 2012 Sebastian Hein (CDU).

+wólby wjesnjanostywólbawjesnjanostanamjetwuslědk (%)2019Sebastian HeinCDU59,9201263,42008Hans-Jürgen RichterFDP94,0200168,9199492,3

 Wosobiny 
 Michał Čoch (1851–1922) – gymnazialny wučer, składnostny basnik

mini|center|upright=2|Powětrowy wobraz Porchowa

 Žórła 

 Wotkaz 

Kategorija:Wokrjes Budyšin
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Gmejna w Sakskej
Kategorija:Sydlišćo při Klóšterskej wodźe
!
Kategorija:Prěnje naspomnjenje 1312
Kategorija:Cyrkwinska wjes